ന്യൂ റ്റു യു പുത്തന് കണ്ടന്റുകള് കണ്ടെത്താന് പുതിയ ഫീച്ചറുമായി യൂട്യൂബ് യൂട്യൂബ് പുതിയ ന്യൂ റ്റു യു New to you ഫീച്ചര് അവതരിപ്പിച്ചു. ദിവസം ഒന്നില്കൂടുതല് തവണ യൂട്യൂബ് തുറന്നു നോക്കുമ്ബോള് ഒരേ കണ്ടന്റ് തന്നെ ആദ്യം വരുന്നത് ഈ പുതിയ ഫീച്ചര് തടയും. റിപ്പോര്ട്ട് അനുസരിച്ചു മൊബൈല്, ഡെസ്ക്ടോപ്പ്, ടിവി എന്നിങ്ങനെ ഏത് മാധ്യമത്തിലൂടെയും യൂട്യൂബ് വിഡിയോകള് കണ്ടാലും ഈ ഫീച്ചര് ഉപയോഗപ്പെടുത്താം. ന്യൂ റ്റു യു ഫീച്ചര് പുതിയതും ക്രിയാത്മകവും തത്സമയം ട്രെന്ഡ് ചെയ്യുന്ന വീഡിയോകള് കണ്ടെത്താന് ഉപയോക്താക്കളെ സഹായിക്കുന്നു എന്ന് യൂട്യൂബ് പറയുന്നു. ഈ പുതിയ ഫീച്ചര് ഒരു യൂട്യൂബ് ഉപഭോക്താവ് മുന്പ് കണ്ട വീഡിയോകളെ അടിസ്ഥാനമാക്കിയാണ് പുത്തന് വിഡിയോകള് പ്രദര്ശിപ്പിക്കുക. ന്യൂ റ്റു യു ഫീച്ചര് അഡ്രസ് ബാറില് തന്നെ കണ്ടെത്താനാവും. കണ്ടിലെങ്കില് ഹോം പേജ് റിഫ്രഷ് ചെയ്താല് മതി. മൊബൈല് ആപ്പില് മുകളില് നിന്നും താഴേക്ക് സ്വൈപ്പ് ചെയ്ത ശേഷം ഫീഡിലൂടെ സ്ക്രോള് ചെയ്യുമ്ബോള് ന്യൂ റ്റു യു ഫീച്ചര് കണ്ടെത്താവുന്നതാണ്.ഈ ഫീച്ചര് ഉപയോഗിക്കാന് സൈന് ഇന് ചെയ്യേണ്ടതുണ്ട്. കാരണം, ന്യൂ ടു യു ഫീച്ചര് ഒരാള് മുന്പ് കണ്ട വീഡിയോകളെ അടിസ്ഥാനമാക്കിയാണ് ഒരുക്കിയിരിക്കുന്നത്.